CELEX: 32015D1157
Language: mt
Date: 2015-07-14 00:00:00
Title: Deċiżjoni tal-Kunsill (UE) 2015/1157 tal-14 ta' Lulju 2015 li tiddetermina l-kompożizzjoni tal-Kumitat Ekonomiku u Soċjali Ewropew

15.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 187/28
            
         DEĊIŻJONI TAL-KUNSILL (UE) 2015/1157
   tal-14 ta' Lulju 2015
   li tiddetermina l-kompożizzjoni tal-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 301 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               L-Artikolu 300 tat-Trattat dwar il-Funzjonament tal-Unjoni Ewropea (TFUE) jistabbilixxi r-regoli għall-kompożizzjoni tal-Kumitat Ekonomiku u Soċjali Ewropew.
            
         
               (2)
            
            
               L-Artikolu 301 TFUE jipprevedi li huwa l-Kunsill li għandu jiddetermina l-kompożizzjoni tal-Kumitat Ekonomiku u Soċjali Ewropew. L-għadd ta' membri ma għandux jaqbeż it-350.
            
         
               (3)
            
            
               Il-bilanċ attwali fil-kompożizzjoni tal-Kumitat Ekonomiku u Soċjali Ewropew għandu sa fejn hu possibbli jinżamm peress li huwa r-riżultat ta' Konferenzi Intergovernattivi suċċessivi.
            
         
               (4)
            
            
               Din id-Deċiżjoni hija ta' natura transizzjonali għaliex hija adottata biex tindirizza kwistjoni legali speċifika, jiġifieri d-diskrepanza li teżisti bejn l-għadd totali ta' membri tal-Kumitat Ekonomiku u Soċjali Ewropew li jirriżulta minn Konferenzi Intergovernattivi suċċessivi u l-għadd massimu ta' membri stabbilit mill-Artikolu 301 TFUE.
            
         
               (5)
            
            
               Din id-Deċiżjoni hija adottata fil-kuntest ta' ċirkostanzi speċifiċi relatati mal-Kumitat Ekonomiku u Soċjali Ewropew u ma tikkostitwixxix preċedent għall-kompożizzjoni ta' kwalunkwe istituzzjoni.
            
         
               (6)
            
            
               Din id-Deċiżjoni għandha tiġi riveduta mill-Kunsill, abbażi ta' rakkomandazzjoni tal-Kummissjoni, fi żmien adegwat għall-mandat tal-Kumitat li jibda fl-2020 jew, fi kwalunkwe każ, fid-dawl tat-tkabbir li jmiss.
            
         
               (7)
            
            
               Ir-reviżjoni għandha tkun ibbażata fuq l-eżitu tad-Deċiżjoni attwali, jiġifieri bl-osservanza tal-għadd tas-siġġijiet stabbilit permezz tagħha għall-Istati Membri li huma interessati mill-bidla preżenti. Bħala riżultat ta' din ir-reviżjoni, it-tnaqqis ulterjuri ma jkunx applikabbli għal Stati Membri milqutin mid-Deċiżjoni attwali.
            
         
               (8)
            
            
               Sabiex ikun possibbli li l-Kumitat Ekonomiku u Soċjali Ewropew ikun magħmul skont l-Artikolu 23 tal-Att tal-Adeżjoni tal-Kroazja sa tmiem il-mandat tal-membri attwali, id-dħul fis-seħħ ta' din id-Deċiżjoni għandu jiġi differit sa dik id-data,
            
         ADOTTA DIN ID-DEĊIŻJONI:
   Artikolu 1
   L-għadd tal-membri tal-Kumitat Ekonomiku u Soċjali Ewropew għandu jkun kif ġej:
   
               Belġju
            
            
               12
            
         
               Bulgarija
            
            
               12
            
         
               Repubblika Ċeka
            
            
               12
            
         
               Danimarka
            
            
               9
            
         
               Ġermanja
            
            
               24
            
         
               Estonja
            
            
               6
            
         
               Irlanda
            
            
               9
            
         
               Greċja
            
            
               12
            
         
               Spanja
            
            
               21
            
         
               Franza
            
            
               24
            
         
               Kroazja
            
            
               9
            
         
               Italja
            
            
               24
            
         
               Ċipru
            
            
               5
            
         
               Latvja
            
            
               7
            
         
               Litwanja
            
            
               9
            
         
               Lussemburgu
            
            
               5
            
         
               Ungerija
            
            
               12
            
         
               Malta
            
            
               5
            
         
               Netherlands
            
            
               12
            
         
               Awstrija
            
            
               12
            
         
               Polonja
            
            
               21
            
         
               Portugall
            
            
               12
            
         
               Rumanija
            
            
               15
            
         
               Slovenja
            
            
               7
            
         
               Slovakkja
            
            
               9
            
         
               Finlandja
            
            
               9
            
         
               Żvezja
            
            
               12
            
         
               Renju Unit
            
            
               24.
            
         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Hija għandha tapplika mill-21 ta' Settembru 2015.
   
      Magħmul fi Brussell, l-14 ta' Lulju 2015.
      
         
            Għall-Kunsill
         
         
            Il-President
         
         Pierre GRAMEGNA